יום נישואין, ירח דבש, יום הולדת של אחד מבני הזוג – אלו ועוד הם אירועים מופלאים שלא מגיעים לעתים קרובות כל כך ומהווים הזדמנות מעולה לחגוג את האהבה שלנו אחד לשני, להנות מכמה ימים רומנטיים ביחד ומה יותר מושלם מלעשות את זה באחת המדינות הכי רומנטיות שיש באירופה – איטליה.
הנה כמה מהאזורים היפים והרומנטיים ביותר על המגף עם המלצות לבתי מלון שיגרמו לכם מיד להיזכר מדוע התאהבתם אחד בשניה?
פורטופינו היא עיירת דייגים איטלקית מהזן היוקרתי שממוקמת על רצועת החוף של הריביירה האיטלקית. היא מאופיינת במגוון של בתים צבעוניים יפהפיים, מסעדות דייגים מעולות, חנויות בוטיק יוקרתיות המוכרות בגדי אופנה מעוצבים, תכשיטים, תיקים, מזכרות והחשוב מכל – נוף עוצר נשימה – השילוב האיטלקי המושלם בין ים להרים.
בעיירה אפשר לבקר במגוון של גנים בוטניים, לעלות למגדלור לצפייה בנוף, לבקר בכנסיית סאן ג’ורג’יו שגם היא ממוקמת בנקודת תצפית מרהיבה ופשוט להנות אחד מהשני.
רק 9 דקות מהחוף, תוכלו להנות משהייה רומנטית שהיא לא פחות ממושלמת במלון Eight בפורטופינו. כל החדרים מעוצבים בסגנון מודרני כפרי עם מרפסות שמש, כיסאות נוח וערסלים. ארוחת בוקר מפנקת, ספא שמציע מגוון של עיסויים וטיפולים – אלו ועוד יהפכו את החופשה שלכם למדהימה.
האי קאפרי ממוקם בחבל קמפניה שבדרום איטליה. אל האי מגיעים במעבורת מכיוון סורנטו. מה יש באי? רצועת חוף מדהימה בה תוכלו למצוא מים בצבע טורקיז וחולות בצבע לבן ולרגע לחשוב שאתם בכלל בתאילנד. באי יש הכל מהכל החל מחופי ים לחופשת בטן גב מהנה, מסלולי הליכה בטבע, מערות מרהיבות, קניות, אוכל טוב – בקיצור כל מה שצריך לחופשה רומנטית שאיננה מצריכה מאיתנו טיסה ארוכה והיערכות מתישה. יש לא מעט בתי מלון יוקרתיים ומפנקים באי, אבל בחרנו לספר לכם רק על שניים מהם.
בחדר יחכו לכם חלוקי רחצה ואם יתמזל מזלכם תשובצו בחדר עם נוף ישירות לים. עיצוב בסגנון וינטג’ עתיק מהתקופה הרומית, מרפסת הצופה אל הים, מסעדה עם אוכל ברמה קולינרית יוצאת דופן ובעיקר שלווה. המלון ממוקם כשלוש דקות הליכה מהפיאצה המרכזית של האי, יש בו חדר כושר, שירותי כביסה, ספא מדהים, מיטה זוגית מפנקת במיוחד, בקיצור כל מה שצריך לחופשה רומנטית מושלמת.
מתאים לזוגות המחפשים אירוח ברמה סופר גבוהה – שילוב מושלב בין רומנטיקה להיסטוריה. בכל החדרים יש אינטרנט בחינם, מהיר כמובן, מיניבר, IPAD דרכו אפשר לשלוט על מגוון של שירותים – כולל טלוויזיה חכמה. בחלק מהחדרים יש כמובן נוף לים, אמבט ג’קוזי מפנק במרפסת עצמה וכולם מעוצבים בסגנון רומנטי קלאסי. המלון ממוקם ממש בין הפיאצה הראשית לנמל של האי.
למי שפחות מחפש ים ורוצה להיחשף לנופים ייחודיים, כרמים ויקבי בוטיק שמכינים בעצמם יין מקומי שלא תוכלו לעמוד בפניו, טוסקנה זה המקום. בטוסקנה יש המון מה לראות וזוגות רבים בוחרים בה לירח דבש. היא ממוקמת ממש במרכז איטליה, 3 שעות ברכב מרומא או ממילאנו. ניתן להגיע לאזור בטיסת המשך מאחת הערים הללו ולנחות בעיר פיזה (פחות רומנטית), לקחת רכבת או הכי נוח – להשכיר רכב וכך גם לטייל במקומות רבים באזור.
פירנצה – מלון Four Seasons Hotel Firenze – מלון בדירוג של חמישה כוכבים, המאפיין את רשת ארבע העונות. אחד המלונות המפוארים והרומנטיים ביותר בפירנצה שהיא עיר שכולה רומנטיקה בפני עצמה. שילוב בין תקופת הרנסנס הקלאסית לעיצוב מודרני עכשווי. שלוש מסעדות גורמה, בריכה חיצונית, ספא, אינספור אזורי ישיבה באחד הגנים הפרטיים היוקרתיים של העיר יהפכו את החופשה שלכם בטוסקנה למושלמת.
הפרברים של סיינה – Fonteverde Tuscan Resort & Spa – המלון ממוקם בסמוך למרחצאות הנקראות Saturina – מעיינות חמים עם מים מינרלים תרמיים – יעד אליו מגיעים מכל רחבי אירופה. המלון מעוצב בסגנון טוסקני מסורתי, מתוחזק מדהים ולמעשה מציע אווירה ייחודית שכולה רוגע. למלון יש ספא משלו עם אינספור סוגי טיפולים, חדרים מפנקים במיוחד, יש גם מסעדה של המלון עם אוכל טוסקני אותנטי ומסביב תוכלו לבקר במגוון עיירות ציוריות שנמצאות באזור.